钦定古今图书集成/明伦汇编/氏族典/第022卷 > 《廖用贤尚友录》 > 公勉仁
## 钦定古今图书集成/明伦汇编/氏族典/第022卷 > 《廖用贤尚友录》 > 公勉仁

按《蒙阴县志》：“勉仁，号西埠。弘治庚戌进士，授行人，升
江西道监察御史，太仆寺少卿。正德初，忤宦官刘瑾，
左迁四川参议。剿蜀寇有功，累陞都御史，巡抚大同。
选将练卒，勤修烽垒，在边十年，无警。以丁内艰归，起
抚治郧阳，推佐留枢，未任卒。著有《东山集》行世。”